Author: koki
Last saved by: magulova
Company: Abyss Studios, Ltd.

Vyhodnotenie medzirezortného pripomienkového konania

Návrh cenovej politiky v oblasti vodného hospodárstva 

Spôsob pripomienkového konania | Skrátené MPK
Počet vznesených pripomienok, z toho zásadných | 49  / 16
Počet vyhodnotených pripomienok | 49
Počet akceptovaných pripomienok, z toho zásadných | 29  / 10
Počet čiastočne akceptovaných pripomienok, z toho zásadných | 0  / 0
Počet neakceptovaných pripomienok, z toho zásadných | 20  / 6
Rozporové konanie (s kým, kedy, s akým výsledkom): | ÚV SR, 15. 12. 2010, rozpor bol odstránený, Úrad splnomocnenca vlády SR pre územnú samosprávu, integrovaný manažment povodí a krajiny, 15. 12. 2010, rozpor bol odstránený, AVS, 16. 12. 2010, rozpor nebol odstránený
Počet odstránených pripomienok: | 10
Počet neodstránených pripomienok | 6

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Úrad splnomocnenca vlády SR pre územnú samosprávu, integrovaný manažment povodí a krajiny | 1o, 4z | | |
2 . | Ministerstvo dopravy, výstavby a regionálneho rozvoja Slovenskej republiky | 1o, z | | x |
3 . | Ministerstvo kultúry Slovenskej republiky | 2o, z | | |
4 . | Úrad pre reguláciu sieťových odvetví | 4o, 2z | | |
5 . | Úrad vlády Slovenskej republiky | 3o, 3z | | |
6 . | Národný bezpečnostný úrad | 1o, z | | x |
7 . | Ministerstvo školstva, vedy, výskumu a športu Slovenskej republiky | 1o, z | | |
8 . | Odbor vládnej agendy Úradu vlády | 1o, z | | |
9 . | Ministerstvo spravodlivosti Slovenskej republiky | 1o, z | | x |
10 . | Ministerstvo zdravotníctva Slovenskej republiky | 1o, z | | x |
11 . | Asociácia vodárenských spoločností | 11o, 6z | | |
12 . | Ministerstvo práce, sociálnych vecí a rodiny Slovenskej republiky | 2o, z | | |
13 . | Ministerstvo obrany Slovenskej republiky | 1o, z | | x |
14 . | Ministerstvo financií Slovenskej republiky | 1o, 1z | | |
15 . | Ministerstvo zahraničných vecí Slovenskej republiky | 1o, z | | x |
16 . | Ministerstvo vnútra Slovenskej republiky | 1o, z | | |
| SPOLU | 33o, 16z | 0 (0o,0z) | |
Vyhodnotenie vecných pripomienok je uvedené v tabuľkovej časti.
Vysvetlivky  k použitým skratkám v tabuľke:
O – obyčajná | A – akceptovaná      Z – zásadná      N – neakceptovaná      ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

Úrad splnomocnenca vlády SR pre územnú samosprávu, integrovaný manažment povodí a krajiny

vlastnému materiálu 
- text pripomienky s odôvodnením: 
- nesúhlasíme s predloženým znením návrhu cenovej politiky, nakoľko nedostatočne zohľadňuje potreby integrovaného manažmentu vodných zdrojov a pôdneho fondu, ako aj požiadavky na zavádzanie adresnej zodpovednosti za zvyšovanie a znižovanie povodňových rizík, rizík sucha, obnovu infraštruktúry a budovanie vodného hospodárstva a súvisiace ceny za odbery a vypúšťanie vôd; materiál bol predložený v krajnom možnom termíne a nebol vytvorený dostatočný priestor na jeho prerokovanie; 

Odôvodnenie: 
Jedným z východísk cenovej politiky by mala byť stimulácia užívateľov krajiny a vodných zdrojov k ich racionálnemu využívaniu, pričom v oblasti vôd by takáto stimulácia mohla smerovať napríklad k zvyšovaniu retenčnej schopnosti a revitalizácii územia; vyjadrujeme presvedčenie, že cenová politika v oblasti vodného hospo dárstva by sa mala opierať aj o širšie súvislosti trvalo udržateľného využívania krajiny a jej zdrojov; materiál by mal rešpektovať aj uznesenia č. 556/2010 a 744/2010;

Z

A

Text materiálu  upravený v zmysle uplatnenej pripomienky

Úrad splnomocnenca vlády SR pre územnú samosprávu, integrovaný manažment povodí a krajiny

vlastnému materiálu 
- text pripomienky s odôvodnením: 
medzi názvom materiálu uvedeným na portáli a názvom vlastného materiálu je rozpor, ktorý treba odstrániť;

Z

A

Upravené na portáli právnych predpisov

Úrad splnomocnenca vlády SR pre územnú samosprávu, integrovaný manažment povodí a krajiny

vlastnému materiálu 
- text pripomienky s odôvodnením: 
jedným z princípov regulačnej politiky vo vzťahu k vodnému hospodárstvu, uplatňovaných ÚRSO a schválených Radou pre reguláciu, je vytvárať podmienky pre efektívny rozvoj, bezpečnú a spoľahlivú prevádzku energetických, vodovodných sietí a kanalizačných sietí (str. 5 materiálu); ďalej definované východiská pre reguláciu cien pre oblasť vôd a za vodohospodárske služby (str. 13 až 16) však tento princíp vo viacerých prípadoch nepodporujú (napr. bod b) na str. 13, body b) a c) na str. 16); žiadame o zosúladenie východísk pre reguláciu s princípmi regulačnej politiky;

O

A

Text materiálu  upravený v zmysle uplatnenej pripomienky

Úrad splnomocnenca vlády SR pre územnú samosprávu, integrovaný manažment povodí a krajiny

vlastnému materiálu 
- text pripomienky s odôvodnením: 
v nadväznosti na vyššie uvedenú pripomienku žiadame v bode b) na str. 13 a v bode b) na str. 16 materiálu špecifikovať mieru a metodiku limitovania rozsahu a štruktúry oprávnených nákladov a obmedzenia medziročného rastu oprávnených nákladov;

Z

A

Text materiálu  upravený v zmysle uplatnenej pripomienky

Úrad splnomocnenca vlády SR pre územnú samosprávu, integrovaný manažment povodí a krajiny

vlastnému materiálu 
- text pripomienky s odôvodnením: 
žiadame na str. 16 materiálu bod c) východísk pre reguláciu cien vodohospodárskych služieb preformulovať nasledovne: „stanoviť parametre na výpočet primeranej miery zisku tak, aby regulovaný subjekt mal možnosť vytvárať primeraný zisk v súlade s platnými legislatívnymi predpismi za účelom tvorby zdrojov na rekonštrukcie, opravy a udržiavanie existujúcich ako aj budovanie nových vodohospodárskych stavieb využívaných na regulované činnosti“; 

Odôvodnenie: (pripomienky 3,4,5) 
vodohospodárske spoločnosti potrebujú vytvárať zdroje nielen na údržbu jestvujúcich vodohospodárskych stavieb ale aj na budovanie nových; v opačnom prípade je výstavba vodovodov, kanalizácií a čistiarní odpadových vôd odkázaná výlučne na financovanie zo zdrojov EÚ alebo verejných zdrojov SR;

Z

A

Text materiálu  upravený v zmysle uplatnenej pripomienky

MDVaRR SR

Odoslané bez pripomienok 
Odoslané bez pripomienok

O

A

MK SR

Odoslané bez pripomienok 
Odoslané bez pripomienok

O

A

MK SR

predkladacia správa, vlastný materiál 
Ministerstvo kultúry SR uplatňuje tieto legislatívno-technické pripomienky : 

1. V predkladacej správe a vlastnom materiáli sa nachádza veľké množstvo gramatických chýb, odporúčame preto celý materiál podrobiť kontrole gramatiky, aby sa na rokovanie vlády SR predložil gramaticky a štylisticky upravený text. 
2. V tretej časti materiálu (str. 6 až 8) odporúčame vykonať tieto úpravy: 
- v zákone č. 364/2004 Z. z. odporúčame na konci pripojiť slová „v znení neskorších predpisov“, 
- v zákone č. 442/2002 Z. z. odporúčame nahradiť slová „niektorých zákonov v znení neskorších predpisov“ slovami „zákona č. 276/2001 Z. z. o regulácii v sieťových odvetviach v znení neskorších predpisov“, 
- upozorňujeme, že vyhláška Ministerstva dopravy, pôšt a telekomunikácií SR č. 93/2001 Z. z. bola zrušená zákonom č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov, 
- v nariadení vlády SR č. 755/2004 Z. z. odporúčame nahradiť slová „neskorších predpisov“ slovami „nariadenia vlády Slovenskej republiky č. 367/2008 Z. z.“, 
- „zákon č. 119/2008 Z. z. Slovenskej národnej rady o správe daní a poplatkov a o zmenách v sústave územných finančných orgánov“ odporúčame nahradiť právnym predpisom „zákon č. 511/1992 Zb. Slovenskej národnej rady o správe daní a poplatkov a o zmenách v sústave územných finančných orgánov v znení neskorších predpisov“.

O

A

Text materiálu  upravený v zmysle uplatnenej pripomienky

ÚRSO

Odoslané bez pripomienok 
Odoslané bez pripomienok

O

A

ÚV SR

materiálu 
Medzi názvom materiálu uvedeným na Portáli právnych predpisov a názvom vlastného materiálu je rozpor, ktorý treba odstrániť (obyčajná pripomienka).

O

A

Upravené na Portáli právnych predpisov

ÚV SR

materiálu 
Jedným z princípov regulačnej politiky vo vzťahu k vodnému hospodárstvu, uplatňovaných ÚRSO a schválených Radou pre reguláciu, je vytvárať podmienky pre efektívny rozvoj, bezpečnú a spoľahlivú prevádzku energetických, vodovodných sietí a kanalizačných sietí (str. 5 materiálu). Ďalej definované východiská pre reguláciu cien pre oblasť vôd a za vodohospodárske služby (str. 13 až 16) však tento princíp vo viacerých prípadoch nepodporujú (napr. bod b) na str. 13, body b) a c) na str. 16). Žiadame o zosúladenie východísk pre reguláciu s princípmi regulačnej politiky

O

A

Text materiálu  upravený v zmysle uplatnenej pripomienky

ÚV SR

materiálu 
V nadväznosti na vyššie uvedenú pripomienku žiadame v bode b) na str. 13 a v bode b) na str. 16 materiálu špecifikovať mieru a metodiku limitovania rozsahu a štruktúry oprávnených nákladov a obmedzenia medziročného rastu oprávnených nákladov

Z

A

Text materiálu  upravený v zmysle uplatnenej pripomienky

ÚV SR

materiálu 
Žiadame na str. 16 materiálu bod c) východísk pre reguláciu cien vodohospodárskych služieb preformulovať nasledovne: „stanoviť parametre na výpočet primeranej miery zisku tak, aby regulovaný subjekt mal možnosť vytvárať primeraný zisk v súlade s platnými legislatívnymi predpismi za účelom tvorby zdrojov na rekonštrukcie, opravy a udržiavanie existujúcich ako aj budovanie nových vodohospodárskych stavieb využívaných na regulované činnosti“

Z

A

Text materiálu  upravený v zmysle uplatnenej pripomienky

ÚV SR

maeriálu 
Jedným z východísk cenovej politiky by mala byť stimulácia užívateľov krajiny a vodných zdrojov k ich racionálnemu využívaniu, pričom v oblasti vôd by takáto stimulácia mohla smerovať napríklad k zvyšovaniu retenčnej schopnosti a revitalizácie územia. Cenová politika v oblasti vodného hospodárstva by sa mala opierať aj o širšie súvislosti trvalo udržateľného využívania krajiny a jej zdrojov.

Z

A

Text materiálu  upravený v zmysle uplatnenej pripomienky

NBÚ

Odoslané bez pripomienok 
Odoslané bez pripomienok

O

A

MŠVVaŠ SR

K Doložke vybraných vplyvov 
Doložku vybraných vplyvov k predmetnému materiálu odporúčame doplniť o stanovisko gestorov z predbežného pripomienkového konania v súlade s uzn. vlády č. 112/2010.

O

N

Predkladaný materiál obsahuje faktografické údaje - súbor zásad a opatrení, ktoré využíva štát pri tvorbe a uplatňovaní cien so zohľadnením sociálnych a verejnoprospešných cieľov Slovenskej republiky a tak, ako je uvedené v doložke vybraných vplyvov, nebude mať vplyv na rozpočet verejnej správy, vplyvy na podnikateľské prostredie, sociálne vplyvy, vplyvy na životné prostredie ani vplyvy na informatizáciu spoločnosti. 
V zmysle čl. 10 ods.7 Smernice na prípravu a predkladanie materiálov na rokovanie vlády SR nebol predmetom predbežného pripomienkového konania.

OVA

m. č. 9745/2010-6.2 
I. Predkladacia správa: 
str. 1, ods. 1, 2. r.: „Z.z.“ nahradiť „Z. z.“ – aj vo všetkých ďalších prípadoch 
7. r.: „Rámcová“ nahradiť „rámcová“ – aj vo všetkých ďalších prípadoch a 
gramatických pádoch 
ods. 3, 3. r.: „zdrojov a to“ nahradiť „zdrojov, a to“ 
ods. 4, 2. r.: „ustaneveniami“ nahradiť „ustanoveniami“ 
ods. 5, 1. r.: „Návrh“ nahradiť „návrh“ 
str. 2, ods. 1, 2. r.: „socio-ekonomických“ nahradiť „socioekonomických“ – aj vo 
všetkých ďalších prípadoch a gramatických tvaroch 
ods. 2, 5. r.: „10.2.2010“ nahradiť „10. 2. 2010“ – podobne písať aj všetky ďalšie 
dátumy 

II. Materiál: 
str. 2, 1., ods. 1, 6. r.: medzi slová „Rady ustanovujúcej“ vložiť čiarku – aj vo všetkých 
ďalších prípadoch 
str. 3, ods. 2, 9. r.: „2009-2011“ nahradiť „2009 – 2011“ – podobne písať aj všetky ďalšie 
výrazy tohto typu 
str. 4, ods. 2, j), 3. r.: medzi slovami „nedostatok, má“ vynechať čiarku 
o), 1. r.: „činiteľa ako aj“ nahradiť „činiteľa, ako aj“ 
str. 6, j), 1. r.: medzi slovami „výdavky, vrátane“ vynechať čiarku 
m), 2. r.: „ÚRSOom“ nahradiť „ÚRSO-om“ 
3. r.: medzi slovami „reguláciu, ako“ vynechať čiarku 
str. 8, 4., ods. 4, 2. r.: Podľa Metodického pokynu na prípravu a predkladanie materiálov 
na rokovanie vlády SR (bod 2.4., ods. (2), 8. zar.) na zdôrazňovanie 
nemožno používať verzály. 
5., ods. 1, 2. r.: „Príloha“ nahradiť „príloha“ – aj vo všetkých ďalších prípadoch a 
gramatických pádoch 
str. 11, 5.3, ods. 2, 4. r.: „t.j.“ nahradiť „t. j.“ – aj vo všetkých ďalších prípadoch 
ods. 3, 4. r.: „cap“ t.j.“ nahradiť „cap,“ t. j.“ 
str. 12, ods. 1 po grafe 2, 1. zar., 1. r.: „kanalizácii“ nahradiť „kanalizácií“ 
str. 13, d), 5. r.: „domácnosti“ nahradiť „domácností“ 
e), 1. r.: „ÚRSOom“ nahradiť „ÚRSO-om“ 
f), 3. r.: „akcii“ nahradiť „akcií“ 
5. r.: „dopad“ nahradiť „dosah“ 
k), 2. r.: „obci“ nahradiť „obcí“ 
l), 4. r.: „v prípade ak“ nahradiť „v prípade, ak“ 
str. 16, ods. 2, c), 3. r.: „za účelom“ nahradiť „s cieľom“ 
d), 2. r.: medzi slová „majetku uplatnené“ vložiť čiarku 
5.5, ods. 3, 1. r.: „sú resp.“ nahradiť „sú, resp.“ 
2. r.: detto 
str. 17, ods. 2, 1. r.: „informácii“ nahradiť „informácií“ 
str. 18, ods. 2, 2. r.: medzi slová „smernicu ak“ vložiť čiarku 
ods. 3, 3. r.: „nakoľko“ nahradiť „keďže“ 
ods. 7, 9. r.: „v rámci ktorej“ nahradiť „v ktorej rámci“ 
10. r.: „služby ako aj“ nahradiť „služby, ako aj“ 
str. 19, ods. 7, 3. r.: „sú sú“ nahradiť „sú“.

O

A

Text materiálu  upravený v zmysle uplatnenej pripomienky

MS SR

Odoslané bez pripomienok 
Odoslané bez pripomienok

O

A

MZ SR

Odoslané bez pripomienok 
Odoslané bez pripomienok

O

A

Asociácia vodárenských spoločností

k časti 5.3, písmeno a) 
Upozorňujeme na skutočnosť, že uvedený princíp nie je zavedený, súčasne platná legislatíva ( výnos ÚRSO č. 3/2009 ) pre stanovenie cien vodného a stočného nezohľadňuje náklady ekonomického rastu v ostatných odvetviach

O

N

Uvedené časti zabezpečuje regulačná politika ÚRSO

Asociácia vodárenských spoločností

k časti 5.3, písmeno k) 
Upozorňujeme na skutočnosť, že princípy a spôsob uplatnenia nákladov oddelenej evidencie nie je zavedený.

O

N

Uvedené časti zabezpečuje regulačná politika ÚRSO

Asociácia vodárenských spoločností

k časti 5.3, písmeno l) 
Upozorňujeme na skutočnosť, že vyhodnocovanie strát sa realizuje na princípe absolútnych hodnôt a percentuálnych hodnôt, čo je neobjektívne, lebo nezohľadňuje štruktúru a rozsah prevádzkovaného majetku.

O

N

Uvedené časti zabezpečuje regulačná politika ÚRSO

Asociácia vodárenských spoločností

k časti 5.3, písmeno n)  
Upozorňujeme na skutočnosť, že v tejto oblasti dochádza k diskriminácii veľkých prevádzkových spoločnosti oproti obciam, ktorým z dôvodu nesúladu legislatívny je už niekoľko rokov umožnené realizovať prevádzkovanie vodovodov a kanalizácií bez regulácie, a to napriek upozorneniam zo starny AVS, resp. niektorých jej členov

O

N

Uvedené časti zabezpečuje regulačná politika ÚRSO

Asociácia vodárenských spoločností

všeobecne k materiálu  
Zmocňovacie ustanovenie pre MŽP SR na vypracovanie návrhu cenovej politiky je zakotvené v § 78a vodného zákona. Obsah predloženého návrhu cenovej politiky však nie je v súlade s obsahom danej povinnosti zakotvenej v ustanovení §-u 78a ods.2 vodného zákona, nakoľko obsah predloženého návrhu je podstatne širší, ako je požiadavka na obsah návrhu cenovej politiky. Zjavne tu ide o legislatívnu chybu spočívajúcu v tom, že § 78a vodného zákona mal byť umiestnený až za §-om 79 vodného zákona, ako jednoznačne vyplýva z logiky veci.

O

N

Predložený návrh cenovej politiky je výsledkom ekonomickej analýzy požadovanej § 78a ods. 2.

Táto analýza sa v počiatočnom štádiu sústredila na preskúmanie, do akej miery je cenová politika požadovaná článkom 9 RSV už v praxi vodohospodárskych služieb v SR zavedená, t.j. aké ekonomické nástroje/finančné mechanizmy sú už dlhoročne uplatňované (ceny a poplatky v oblasti vôd). 
Z dôvodu požiadavky článku 9 RSV na zabezpečenie plnej úhrady nákladov vodohospodárskych služieb a princípu „užívateľ a znečisťovateľ platí“ bol vypracovaný predkladaný materiál návrhu cenovej politiky v oblasti vodného hospodárstva. Tento obsahuje jednak zhrnutie zásad a princípov súčasnej cenovej politiky v oblasti vodného hospodárstva, ktorá vo významnej miere zohľadňuje požiadavky článku 9 RSV pokiaľ ide o stimulačnú a motivačnú funkciu. 
Kapitola 6 materiálu: „Návrh cenovej politiky“ obsahuje nástroje na zintenzívnenie súčasnej cenovej politiky vo vodnom hospodárstve za účelom širšieho uplatnenia environmentálneho aspektu v cene, súvisiaceho s princípom „užívateľ a znečisťovateľ platí“.

Asociácia vodárenských spoločností

k časti 5.3, písmeno c) 
Upozorňujeme na skutočnosť, že uvedený princíp nie je zavedený, v kalkulácií oprávnených nákladov nie je zohľadnená potreba zdrojov na obnovu infraštruktúrneho majetku prevádzkovaného na základe zmluvného vzťahu ( prevádzkovanie obecného majetku).

O

N

Uvedené časti zabezpečuje regulačná politika ÚRSO

Asociácia vodárenských spoločností

k časti 5.3, písmeno d) 
 
Upozorňujeme na skutočnosť, že stanovená miera zisku nie je dostatočná a motivačná z dôvodu, že nie sú pokryté oprávnené náklady a výška primeraného zisku sa používa na krytie oprávnených nákladov, ktoré nie sú zohľadnené v cene.

O

N

Uvedené časti zabezpečuje regulačná politika ÚRSO

Asociácia vodárenských spoločností

k časti 5.3, písmeno e) 
Upozorňujeme na skutočnosť, že takáto možnosť je vytvorená, ale za takých podmienok, že oprávnené náklady krížovo dotujú odberatelia s maximálnou cenou. Nepovažujeme za vhodné uvádzať automatickú možnosť nižších cien, pretože určenie ceny v zmysle platných pravidiel by malo jednoznačne zohľadňovať všetky potrebné položky

O

N

Uvedené časti zabezpečuje regulačná politika ÚRSO

Asociácia vodárenských spoločností

k časti 5.3, písmeno f)  
Upozorňujeme na skutočnosť, že individuálne investičné potreby nie sú zohľadnené, súčasné odpisy sú nepostačujúce. Ďalej poukazujeme na skutočnosť, ako tento princíp a sledovanie použitia odpisov a zisku je uplatňovaný aj u obcí, ktoré vlastnia verejné vodovody a verejné kanalizácie. Obce, pre ktoré ÚRSO stanovilo cenu si v skutočnosti dávajú zastupiteľstvom odsúhlasiť cenu vo výške oveľa nižšej. Táto im nepokrýva odpisy, ani skutočné náklady na prevádzku a v prípade potreby väčšej opravy, alebo investície sú zabezpečované z inej položky obecného rozpočtu. Máme za to, že v tomto prípade sa jedná o skrytú dotáciu.

O

N

Uvedené časti zabezpečuje regulačná politika ÚRSO

Asociácia vodárenských spoločností

k časti 5.3, písmeno g) 
Upozorňujeme na skutočnosť, že je potrebné jednoznačne definovať termín „regulované odpisy“. V súčasnosti regulované odpisy nie sú zavedené, uplatňujú sa daňové odpisy majetku.

O

N

Uvedené časti zabezpečuje regulačná politika ÚRSO

Asociácia vodárenských spoločností

k časti 5.3, písmeno h)  
Upozorňujeme na skutočnosť, že pri stanovení plánovaných oprávnených nákladov na regulované činnosti, ktoré sa predkladajú na URSO rok dopredu sa nedajú presne naplánovať všetky skutočne vynaložené oprávnené náklady na vodné a stočné. Tým pádom korekcia medzi plánovanými a skutočnými nákladmi sa neuplatňuje.

O

N

Uvedené časti zabezpečuje regulačná politika ÚRSO

Asociácia vodárenských spoločností

Všeobecne k materiálu - zásadná 
 
Materiál sa predkladá na MPK v skrátenom konaní, pričom ako dôvod pre skrátené konanie sa uvádzajú organizačné zmeny na MŽP SR. Keďže v konkrétnom prípade nie sú splnené podmienky pre skrátené MPK, naviac, požiadavku predkladateľa na predloženie pripomienok v lehote 5 dní, považujeme takéto konanie za porušenie Legislatívnych pravidiel vlády (skrátiť lehotu na predkladanie pripomienok je prípustné, avšak táto lehota nesmie byť kratšia ako 7 pracovných dní). 
Ďalej chceme upozorniť na skutočnosť, že z hľadiska hospodárskych a spoločenských dopadov cenovej politiky na vodné hospodárstve, pri viacročnej vedomosti o jej naliehavej potrebe, považujeme za nezodpovedné a riskantné predkladať materiál takéhoto charakteru na skrátené pripomienkové konanie. Návrh cenovej politiky v oblasti vodného hospodárstva už svojou podstatou predurčuje smerovanie politiky vodného hospodárstva s dopadmi na udržateľný manažment vodárenstva na Slovensku. V rámci účasti verejnosti na implementácii Rámcovej smernice o vodách (ďalej RSV ), tak ako to vyžaduje samotná RSV, by bolo nanajvýš vhodné cenovú politiku v oblasti vodného hospodárstva podrobiť celospoločenskej diskusii.

Z

N

Nakoľko predkladaný materiál nemá  legislatívny charakter, skrátenie lehoty MPK na 5 dní je v súlade so smernicou na prípravu a predkladanie materiálov na rokovanie vlády Slovenskej republiky, schválenou uznesením vlády SR č. 512 z 13. 6. 2001.
Cenová politika v oblasti vôd musí kompetenčne zohľadňovať platnú cenovú politiku SR, vyplývajúcu z právnych predpisov a musí byť kombinovaná s inými opatreniami, aby sa vyriešili kvalitatívne a kvantitatívne problémy manažmentu vodných zdrojov.

Asociácia vodárenských spoločností

Všeobecne k materiálu 
 
Predkladaný materiál je iba všeobecnou informáciou o existujúcej (uplatňovanej) cenovej politike a nie návrhom novej cenovej politiky v oblasti vodného hospodárstva / životného prostredia. Ide o informácie, ktoré už boli uvedené vo Vodnom pláne Slovenska, ktorý vláda schválila uznesením vlády č. 109/2010. Návrh novej cenovej politiky, ktorý má vychádzať z článku 9 Rámcovej smernice o vode, t.j. z princípu návratnosti nákladov za vodohospodárske služby a podpory dosiahnutia environmentálnych cieľov, v materiáli absentuje . Materiál je zbytočne zaťažený opakovaním tých istých informácií o právnom a regulačnom princípe cenovej politiky. Predkladaný materiál považujeme za formálny dokument, cieľom ktorého je iba deklarovať splnenie zákonnej požiadavky ustanovenej v § 78a ods. 2 zákona č. 364/2004 Z. z. v znení neskorších predpisov (vodný zákon). Predložený materiál nie je v skutočnosti návrhom cenovej politiky v súlade s ustanovením čl. 9 Rámcovej smernice o vodách. Predkladaný materiál má ambíciu obhájiť a zachovať súčasný model cenovej politiky. Uvedený prístup vyvoláva názor, že sa zakrýva neochota alebo neschopnosť zaviesť princíp trvalej udržateľnosti v menežmente vodného hospodárstva na Slovensku. Materiál žiadame preto prepracovať v zmysle požiadaviek vodného zákona a článku 9 Rámcovej smernice o vode. 

Vyššie uvedené zdôvodňujeme nasledovne: 

Pripomienkovaný materiál v kapitole 6 uvádza, že ako východiskom pre návrh cenovej politiky je citovaný čl.9, ods.1 RSV: „1.Členské štáty zohľadnia princíp úhrady nákladov za vodohospodárske služby vrátane nákladov na ochranu životného prostredia a na zdroje, majúc na zreteli ekonomickú analýzu vykonanú v súlade s prílohou III a najmä v súlade s princípom „znečisťovateľ platí“.“ 

V pripomienkovanom materiáli sa ďalej uvádza, že „podrobnosti ekonomickej analýzy sú uvedené vo Vodnom pláne Slovenska 2010 v kapitole 7 a príslušnej prílohe č.7.“ 

V samotnej kapitole 7 Vodného plánu Slovenska 2010 je uvedené: 
„ RSV (podľa článku 5 a Prílohy III) vyžaduje pre každé správne územie povodia spracovať ekonomickú analýzu využívania vody, na základe dostatku informácií v dostatočnej podrobnosti………Prvé spracovanie ekonomickej analýzy v zmysle RSV (s údajovou základňou za rok 2004) bolo vykonané v rámci II. etapy prác na implementácii RSV, ktorej výsledky boli zaslané EK v Národnej správe 2005. Údajová základňa za rok 2004 však neposkytovala vstupné údaje potrebné pre výpočet návratnosti nákladov na vodohospodárske služby v požadovanej štruktúre.“ 

Ekonomické analýzy, ktoré tvoria východisko pre predkladaný návrh cenovej politiky sú z roku 2004 a 2006 a neposkytujú vstupné údaje potrebné pre výpočet návratnosti nákladov na vodohospodárske služby štruktúre požadovanej v RSV. 

Rovnako ani obsah prílohy 7 citovaného Vodného plánu Slovenska 2010 (ďalej príloha 7) nezodpovedá kritériám na spracovanie ekonomickej analýzy v zmysle Prílohy III RSV, nakoľko informácie obsiahnuté v tabuľkách v prílohe 7 majú pre účel vypracovania ekonomických analýz nezodpovedajúcu výpovednú hodnotu. Prakticky sú nepoužiteľné na to aby sa mohli podľa nich spracovať príslušné výpočty na zohľadnenie princípu návratnosti nákladov za vodohospodárske služby podľa čl.9 RSV pri zohľadnení dlhodobých prognóz dodávky a spotreby vody v správnom území povodia, ako ani odhady objemu cien a nákladov spojených s vodohospodárskymi službami a samozrejme ani odhadov príslušných investícií, vrátane prognóz takýchto investícii tak ako to vyžaduje citovaná Príloha III RSV. 

Čl. 9 ods. 1 RSV ukladá členským štátom zohľadniť princíp úhrady nákladov za vodohospodárske služby vrátane nákladov na ochranu životného prostredia a nákladov na zdroje. V kpt.7.3.3 Vodného plánu 2010, ktorý tvorí východiskový podklad pre pripomienkovaný materiál je uvedené: „Adekvátny príspevok k úhrade nákladov na vodohospodárske služby má v zmysle článku 9 RSV zahrňovať tiež náklady na životné prostredie a náklady na zdroje. V súčasnosti nie je však vypracovaná (ani na úrovni EÚ) žiadna metodika na kvantifikáciu takto vymedzených nákladov.“ 

Pre vymedzenie nákladov na životné prostredie a nákladov na zdroje nie je potrebné metodické usmernenie z úrovne EÚ, nakoľko pre uvedené kategórie existujú presné definície. Je potrebné zdôrazniť, že bez kalkulácie environmentálnych nákladov a nákladov na zdroje do úhrady nákladov za vodohospodárske služby nemá zmysel uvažovať o návrhu cenovej politiky, nakoľko by to bolo v silnom rozpore z dikciou čl.9 RSV.

Z

N

Predložený „Návrh cenovej politiky v oblasti vodného hospodárstva“ je vypracovaný v súlade s požiadavkami čl. 9 smernice 2000/60/ES Európskeho parlamentu a Rady z 23. októbra 2000 ustanovujúcej rámec pôsobnosti spoločenstva v oblasti vodnej politiky (RSV) ako súbor zásad a opatrení na zabezpečenie úhrady nákladov za vodohospodárske služby na základe princípu „znečisťovateľ platí“ ako aj v súlade s § 78a zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (ďalej len „vodný zákon“). Článok 9 RSV ani § 78a vodného zákona neobsahuje taxatívne požiadavku na zavedenie novej cenovej politiky.  

Cenová politika v oblasti vôd musí kompetenčne zohľadňovať platnú cenovú politiku SR, vyplývajúcu z právnych predpisov SR a musí byť kombinovaná s inými opatreniami, aby sa vyriešili kvalitatívne a kvantitatívne problémy manažmentu vodných zdrojov. 
Pripomienka AVS pôsobí zavádzajúco a zmätočne, pretože obsahuje nesprávne citácie z právnych predpisov SR a smernice ES. Ostatnú časť pripomienky berieme na vedomie ako konštatovanie AVS. Ekonomická analýza využívania vody a návratnosť nákladov za vodohospodárske služby je súčasťou vládou schváleného Vodného plánu Slovenska. Upozorňujeme, že sa v texte pripomienky AVS vyskytujú nesprávne citácie z Vodného plánu Slovenska, čo pôsobí zavádzajúco a účelovo nesprávne citované.

Asociácia vodárenských spoločností

všeobecne k materiálu 
Návrh cenovej politiky nie je jasne definovaný z hľadiska možnosti prognózy vývoja cien vodného a stočného. 
Z uvedeného textu v článku 6 nie je zrejmé, či ceny budú zastabilizované, alebo budú klesať, resp. stúpať a v akom tempe. 
Z dôvodu potreby strednodobého plánovania je nevyhnutné vedieť, akým spôsobom sa budú vyvíjať ceny a následne tržby vodárenských spoločností vo väzbe na plánovanie budúcich zdrojov financovania potrebných rekonštrukcií a investícií.

Z

N

Súčasná regulačná politika ÚRSO je schválená Radou pre reguláciu na obdobie rokov 2009 – 2011, vrátane východísk pre reguláciu cien pre oblasť vôd a za vodohospodárske služby. 
Vývoj cien za rôzne vodohospodárske služby závisí od dosahovania pokroku pri plnení cieľov RSV.

Asociácia vodárenských spoločností

k časti 2 - ekonomická analýza 
 
Materiál uvádza, že podkladom pre návrh cenovej politiky je Vodný plán Slovenska a jeho ekonomická analýza. AVS viackrát poukazovala na nedostatky ekonomickej analýzy, najmä absenciu príslušných výpočtov potrebných na zohľadnenie princípu návratnosti nákladov za vodohospodárske služby pri zohľadnení dlhodobej prognózy dodávky a potreby vody (podľa prílohy III RSV), najmä odhady objemu cien a nákladov spojených s vodohospodárskymi službami a odhady príslušných investícií, vrátane prognóz takýchto investícií. Máme na mysli predovšetkým investície súvisiace s plnením záväzkov štátu na úseku odvádzania a čistenia odpadových vôd vyplývajúcich z prístupovej zmluvy SR do EÚ, a to osobitne pre rok 2010 a 2015. Bez započítania týchto nákladov do ekonomickej analýzy je deklarovaná návratnosť za vodohospodárske služby nepravdivá a pre vládu SR zavádzajúca. 
Žiadame preto prepracovať ekonomickú analýzu v zmysle uvedených pripomienok, nakoľko ide o jeden z rozhodujúcich podkladov pre návrh novej cenovej politiky, ktorý sa musí zaoberať aj problémom nedostatočných finančných zdrojov na splnenie záväzkov vyplývajúcich z prístupovej zmluvy.

Z

N

Použitá ekonomická analýza je súčasťou Vodného plánu Slovenska, ktorý bol v plnom rozsahu schválený vládou SR uznesením vlády č. 109 z 10. 2. 2010.
Ekonomická analýza bola vypracovaná podľa usmernení Európskej komisie v rámci Spoločnej implementačnej stratégie RSV.

Asociácia vodárenských spoločností

všeobecne k materiálu  
Návrh cenovej politiky nezabezpečuje trvalo udržateľnú cenotvorbu, ktorá je nutná pre používanie dotácií zo zdrojov EÚ. 

Pripomienku zdôvodňujeme nasledovne: 
Očakávania odbornej verejnosti k implementácii čl.9 RSV boli veľké, nakoľko zavedením trvaloudržateľnej cenotvorby sa vytvoria podmienky pre trvaloudržateľný manažment vodného hospodárstva v podmienkach SR. Súčasná situácia – úverová zaťaženosť, absencia strednodobých rozvojových plánov, absencia možnosti investícii sa dá vyriešiť len zavedením princípov trvaloudržateľného menežmentu vodárenských spoločností. 
Požiadavka na trvaloudržateľnú cenotvorbu je jasne stanovená aj pri projektoch financovaných z OP ŽP Prioritná os 1 operačný cieľ 1.1 a 1.2, kde v hodnotiacej správe k prvému tzv. veľkému projektu, ktorý bol predložený SR na hodnotenie do Európskej komisie, táto podmienila schválenie projektu preukázaním jeho ekonomickej udržateľnosti. Na základe výsledkov finančno-ekonomickej analýzy projektu je zrejmé, že udržateľnosť projektu je možná len v prípade zavedenia udržateľnej cenotvorby. Je potrebné zdôrazniť, že uvedené sa vzťahuje aj na tzv. malé vodné projekty (rozpočet do 50 mil. EUR) financované v rámci OPŽP Prioritná os 1 operačný cieľ1 1.1 a 1.2, kde reálne hrozí, že po auditoch projektov z úrovne EK po roku 2013 bude musieť SR vrátiť pridelené prostriedky, práve z dôvodu ekonomickej neudržateľnosti projektov. 
Je potrebné zdôrazniť, že udržateľná cenotvorba neodporuje princípom regulácie, ale dáva možnosť zreálniť vstupy a objektivizovať náklady, čo však vôbec neznamená, že bude dochádzať k zákonitému, skokovitému zvyšovaniu cien. 
Samotný materiál na str. 5, bod 2) Regulačný princíp, bod a) uvádza: „uplatňovať regulačné nástroje a metódy regulácie, ktoré zabezpečia transparentný a nediskriminačný výkon činnosti v sieťových odvetviach“. V bode e) „vytvárať podmienky pre efektívny rozvoj, bezpečnú a spoľahlivú prevádzku energetických, vodovodných a kanalizačných sietí,“ v bode f) „...umožnením dosiahnutia primeranej návratnosti svojich investícií“. Výnos ÚRSO a v súčasnosti platná Regulačná politika tieto princípy v žiadnom prípade nezabezpečuje. Samotný výnos je diskriminačný pre oddelené spoločnosti, ktoré do ceny vodného a stočného nemôžu zahrnúť náklady súvisiace s prevádzkovaním verejných vodovodov a kanalizácií ani do výšky daňových odpisov, čo zmiešané spoločností môžu v plnom rozsahu. Okrem toho vlastník infraštruktúry podľa platných zákonov zabezpečuje platenie poplatkov, akými sú nájomné za pozemky, nákup pozemkov pri majetkoprávnom vysporiadaní, poistenie majetku u infraštruktúry vybudovanej za spolufinancovania EÚ a ŠR a pod., ktoré by mali byť zohľadnené do ceny aj u oddelených spoločností, ktoré zabezpečujú prevádzkovanie. 
Návratnosť investícií nie je zabezpečená, keďže siete sú v zlom stave, majetok vodárenských spoločností je odpísaný na viac ako 50%, odpisy nepostačujú na obnovu majetku, ktorý bol vybudovaný pred 30 rokmi a viac, keď hodnota investície v súčasnosti je 10 násobne vyššia, ako bola v minulosti. Okrem toho sa netvoria zdroje na obnovu majetku budovaného zo zdrojov EÚ a ŠR, keďže odpisy nie sú zohľadnené do ceny, čo sa už začína negatívne prejavovať u obnovy.

Z

N

Používanie dotácií zo zdrojov EÚ nevyžaduje zabezpečenie trvalo udržateľnej cenotvorby, ale ekonomickú udržateľnosť projektov.

Predložený „Návrh cenovej politiky v oblasti vodného hospodárstva“ je vypracovaný v súlade s požiadavkami čl. 9 RSV ako súbor zásad a opatrení na zabezpečenie úhrady nákladov za vodohospodárske služby na základe princípu „znečisťovateľ platí“.  

Súčasná regulačná politika ÚRSO je schválená Radou pre reguláciu na obdobie rokov 2009 – 2011, vrátane východísk pre reguláciu cien pre oblasť vôd a za vodohospodárske služby.

Asociácia vodárenských spoločností

všeobecne k materiálu 
 
Nesúhlasíme s konštatovaním, že „návrh cenovej politiky je pripravený v súlade s doteraz platnými právnymi predpismi Európskej únie a Slovenskej republiky“, nakoľko zavedená cenová politika plne nezohľadnila princíp návratnosti nákladov za vodohospodárske služby z dôvodu nezahrnutia environmentálnych nákladov na ochranu životného prostredia a vodné zdroje, ako aj z dôvodu nezahrnutia nákladov na budúce investície do vodohospodárskej infraštruktúry nevyhnutné pre naplnenie záväzkov Slovensko vyplývajúcich z prístupovej zmluvy. Podľa nášho názoru mala byť takáto povinnosť zavedenia cenovej politiky realizovaná do konca roku 2010 v už uplatňovanej cenotvorbe. Jej formálne vydanie v podobe predloženého materiálu nemožno považovať za splnenie tejto povinnosti. 
Ďalej poukazujeme na skutočnosť, že nebolo vykonané posúdenie návratnosti nákladov za niektoré vodohospodárske služby súvisiace s udržiavaním toku (napr. ťažba štrku v toku). Z ekonomickej analýzy (kap. 7. Vodného plánu Slovenska) vyplýva, že miera návratnosti nákladov za niektoré vodohospodárske činnosti súvisiace s využívaním vodného toku je nízka (hydroenergetický potenciál, energetická voda, odbery povrchovej vody) a nie je jasné, ako a kým sú tieto náklady dotované. Ako vyplýva z prílohy č. 1 predloženého materiálu náklady na „Udržiavanie splavnosti vodných ciest, za vytyčovanie plavebnej dráhy na plavbu na vodných cestách na účely používania vôd na plavbu a za poskytovanie ďalších služieb vo verejnom záujme“ neboli v rámci ekonomickej analýzy posudzované a sú v plnej miere dotované štátom. Plne dotovaná je aj protipovodňová ochrana. Žiadame, aby tieto skutočnosti, odrážajúce nedostatočné plnenie požiadaviek článku 9 RSV boli do predloženého materiálu doplnené. 

Uvedené zdôvodňujeme nasledovne: 
Predložený návrh je nekonkrétny a vágny. Nenadväzuje na návrh finančného mechanizmu zaisťujúceho návratnosť nákladov za poskytované vodohospodárske služby, ktorého prvá verzia bola zverejnená v návrhu plánov manažmentu povodí (december 2008) a finálna verzia v prílohe č. 7.6 Vodného plánu Slovenska. Uvedené návrhy mali byť východiskom pre zavedenie novej cenovej politiky vo vodnom hospodárstve, ktorá musí byť schválená vládou SR (str. 8 kap. 6 Ekonomická analýza využívania vody návrhu plánov manažmentu povodí). Žiadame, aby finálny finančný mechanizmus prijatý uznesením vlády SR č. 109/2010 bol rozpracovaný v predkladanom materiáli do realizačného výstupu s určením konkrétnych vecných úloh s termínmi ich zabezpečenia. Do návrhu žiadame doplniť ďalšie opatrenia, ktoré je nevyhnutné vykonať pre naplnenie požiadaviek článku 9 RSV, a to posúdenie návratnosti nákladov pre ďalšie vodohospodárske služby v rámci využívania vodného toku (napr. ťažba štrku, prípadne vodohospodárske služby na drobných tokoch v správe obcí alebo Lesov SR a iné). Pre vodohospodárske služby s nízkou mierou návratnosti nákladov (hydroenergetický potenciál, energetická voda, odbery povrchovej vody) predložiť podrobnú ekonomickú analýzu miery návratnosti nákladov a ich financovania s návrhom opatrení na dosiahnutie ich návratnosti, ale aj transparentného financovania. Ďalej je potrebné prijať opatrenia (úlohy) potrebné na vyčíslenie environmentálnych nákladov a nákladov na vodné zdroje, ako aj opatrení na určenie adekvátneho príspevku podľa druhej vety odseku 1 článku 9 RSV.

Z

N

V súčasnosti platné právne predpisy v Slovenskej republike riadia procesy cenovej politiky najmä zákonom Národnej rady Slovenskej republiky č. 18/1996 Z. z. v znení neskorších predpisov a Regulačnou politikou ÚRSO schválenou Radou pre reguláciu na obdobie rokov 2009 – 2011 (Zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov). Pri týchto právnych predpisoch sú uplatňované aj zásady, ktoré požaduje EÚ v rámci smerníc. Z daného možno konštatovať, že cenová politika v zmysle článku 9 RSV je v SR zavedená. 
Predložený „Návrh cenovej politiky v oblasti vodného hospodárstva“ je vypracovaný v súlade s požiadavkami čl. 9 RSV ako súbor zásad a opatrení na zabezpečenie úhrady nákladov za vodohospodárske služby na základe princípu „znečisťovateľ platí“. Predložený materiál zhrnul jednotlivé činnosti, ktoré sa v oblasti cenovej politiky vyskytujú a ktorých sa dotýkajú v oblasti vodného hospodárstva.

Cenová politika v oblasti vôd musí kompetenčne zohľadňovať platnú cenovú politiku SR, vyplývajúcu z právnych predpisov a musí byť kombinovaná s inými opatreniami, aby sa vyriešili kvalitatívne a kvantitatívne problémy manažmentu vodných zdrojov a pri návrhu nových možných mechanizmov zintenzívnenia cenovej politiky v oblasti vodného hospodárstva, je potrebné vypracovať podrobné ekonomické analýzy s posúdením prínosov a dopadov na jednotlivé odvetvia národného hospodárstva a následne ich v postupných a praktických krokoch zaviesť, tak aby sa dosiahli a neboli ohrozené ciele RSV.

MPSVR SR

Názov materiálu 
Na portáli právnych predpisov je uvedený názov materiálu "Návrh cenovej politiky v oblasti životného prostredia", ktorý nie je totožný s názvom samotného materiálu, ktorý je predložený na pripomienkové konanie "Návrh cenovej politiky v oblasti vodného hospodárstva".

O

A

Názov materiálu uvedený na portáli právnych predpisov je zosúladený s názvom vlastného materiálu.

MPSVR SR

Doložka vybraných vplyvov 
V doložke vybraných vplyvov v bode A.1. chýba termín začatia a ukončenia predbežného pripomienkového konania. V bode A.2. nie je potrebné uvádzať vplyvy po jednotlivých kategóriách sociálnych vplyvov, na to slúži podrobná tabuľka k analýze sociálnych vplyvov v prílohe č. 4 Jednotnej metodiky na posudzovanie vybraných vplyvov. V príslušnej tabuľke stačí uviesť len jeden krížik uvádzajúci žiadny vplyv na sociálnu oblasť.

O

N

Predkladaný materiál obsahuje faktografické údaje - súbor zásad a opatrení, ktoré využíva štát pri tvorbe a uplatňovaní cien so zohľadnením sociálnych a verejnoprospešných cieľov Slovenskej republiky a tak, ako je uvedené v doložke vybraných vplyvov, nebude mať vplyv na rozpočet verejnej správy, vplyvy na podnikateľské prostredie, sociálne vplyvy, vplyvy na životné prostredie ani vplyvy na informatizáciu spoločnosti. 
V zmysle čl. 10 ods.7 Smernice na prípravu a predkladanie materiálov na rokovanie vlády SR nebol predmetom predbežného pripomienkového konania.

MO SR

Odoslané bez pripomienok 
Odoslané bez pripomienok

O

A

ÚRSO

K časti 2 
V časti 2. „Východiská, ciele a priority cenovej politiky“ na strane 5 odporúčame preformulovať tretí odsek nasledovne: 
„Cieľom regulácie sieťových odvetví je vytváranie podmienok na zabezpečenie transparentného a nediskriminačného výkonu činnosti v sieťových odvetviach, uplatnenie regulačných opatrení zameraných na znižovanie rizík porušovania pravidiel hospodárskej súťaže zneužitím dominantného postavenia na trhu s tovarom a službami tak, aby sa chránili práva odberateľov. V súlade s týmto cieľom Rada pre reguláciu schvaľuje regulačnú politiku na regulačné obdobie – v súčasnosti je platná „Regulačná politika na nastavujúce regulačné obdobie 2009-2011“, ktorá stanovila ciele a priority regulačného princípu.“ 

Odôvodnenie: 
Pôvodný text nie je dostatočne zrozumiteľný vzhľadom na použité slovné spojenia, ako napr. „držitelia monopolov“. Úradom navrhovaný text je v súlade s ustanovením platnej legislatívy.

O

A

Text materiálu  upravený v zmysle uplatnenej pripomienky

ÚRSO

K časti 2 
V časti 2.„Východiská, ciele a priority cenovej politiky“ na strane 5 nad text členený do písmen a) až q) odporúčame doplniť nasledovnú vetu v novom odseku: 
„Vybrané priority regulačnej politiky vo vzťahu k vodnému hospodárstvu:“ Ďalej sa pokračuje písmenom a). 

Odôvodnenie: 
Regulačná politiky stanovuje priority a nie princípy.

O

A

Text materiálu upravený

ÚRSO

K časti 2 
V časti 2. „Východiská, ciele a priority cenovej politiky“ na strane 5 navrhujeme vypustiť znenie písmen c) a f). 

Odôvodnenie: 
Príslušné texty sa vzťahujú na iné sieťové odvetvia (elektroenergetika, plynárenstvo). Vo vodnom hospodárstve úrad tieto kompetencie nemá ustanovené.

Z

A

Text materiálu upravený

ÚRSO

K prílohe č. 1 
V prílohe č. 1 „Prehľad ekonomických nástrojov cenovej politiky“ žiadame v „Činnosti“ v riadku “Využívanie hydroenergetického potenciálu vodných tokov na vodných stavbách uskutočnených podľa medzinárodnej zmluvy“ vypustiť URSO v stĺpci „Kontrola“. 

Odôvodnenie: 
Úrad nemá takúto pôsobnosť ustanovenú zákonom.

Z

A

Text materiálu upravený

ÚRSO

Odoslané bez pripomienok 
Odoslané bez pripomienok

O

A

MF SR

všeobecne 
Podľa predkladacej správy sa návrh cenovej politiky v oblasti vodného hospodárstva predkladá na rokovanie vlády SR na základe ustanovenia § 78a ods. 2 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov“ (ďalej len „vodný zákon“). 

Predmetom úpravy ustanovení § 78a vodného zákona sú úhrady nákladov (to znamená refundačného charakteru) za vodohospodárske služby, a takéto úhrady vo všeobecnosti nemožno stotožňovať s cenami (a teda ani s cenovou politikou) v trhovej ekonomike, kde podstatou veci je ziskovosť. Navyše z celého kontextu ustanovení § 78 a 78a vodného zákona je zrejmé, že tu ide o špecifické platby poplatkov za užívanie vôd, čo z hľadiska platnej cenovej legislatívy môže byť sčasti, alebo úplne súčasťou nákladov obsiahnutých v cene príslušného tovaru. Vyplýva to zo zákona Národnej rady Slovenskej republiky č. 18/1996 Z. z. o cenách v znení neskorších predpisov a z hľadiska špecifickej problematiky vodného zákona transponovanej do sieťových odvetví, to osobitne vyplýva zo zákona Národnej rady Slovenskej republiky č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov. 

Nakoľko cenová politika vo vodnom hospodárstve je predmetom úpravy zákona č. 276/1001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov, ktorý patrí do kompetenčnej príslušnosti Úradu pre reguláciu sieťových odvetví, nie sú z predloženého materiálu zrejmé dôvody na iné regulačné prístupy k cenovej politike. 

Vzhľadom na to, že predloženie materiálu sa odôvodňuje znením § 78a vodného zákona, odporúčame predložiť na rokovanie vlády návrh na zmenu vodného zákona s návrhom na vypustenie druhej a tretej vety v § 78a tohto zákona, podľa ktorých „Na základe výsledkov ekonomickej analýzy ministerstvo vypracuje do roku 2010 návrh cenovej politiky, ktorú predloží vláde na schválenie. Cenová politika musí dostatočne motivovať užívateľov vôd k efektívnemu využívaniu vodných zdrojov, čím sa prispeje k dosiahnutiu environmentálnych cieľov a k zabezpečeniu návratnosti nákladov.“.

O

N

Znenie §78a bolo doplnené  do vodného zákona na základe výzvy (formálneho oznámenia) Európskej komisie 2007/2247 k transpozícii smernice Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia Spoločenstva v oblasti vodného hospodárstva (skrátene „Rámcová smernica o vode/RSV“) v Slovenskej republike, kde  Európska komisia (EK) poukázala na nesprávnu, neúplnú resp. úplne chýbajúcu transpozíciu jednotlivých ustanovení čl. 9 RSV.
Z iniciatívy Slovenskej republiky (SR) sa uskutočnilo stretnutie s EK  s cieľom prekonzultovať niektoré otvorené otázky týkajúce sa transpozície RSV
Na základe  výzvy a konzultácie s EK bol čl. 9 RSV transponovaný do § 78a vodného zákona. Jeho znenie bolo zaslané EK.

Vypustením  druhej a tretej vety ods.2 v § 78a vodného zákona by došlo k porušeniu transpozície Čl. 9 RSV.

MF SR | V predmetnom materiáli sú neopodstatnene uvádzané viaceré zákony patriace do vecnej príslušnosti ministerstva financií, a to zákon č. 595/2003, zákon č. 119/2008 zákon č. 563/2009 Z. z., zákon č. 465/2008 Z. z., ktoré žiadam z bodu 3 („Predpisy, podľa ktorých sa vykonáva súčasná politika“) vypustiť. | Z | A | Uvedené zákony sú z materiálu vypustené

MZV SR

Odoslané bez pripomienok 
Odoslané bez pripomienok

O

A

ÚV SR

všeobecná 
Vzhľadom na skutočnosť, že problematika cenovej politiky v oblasti vodného hospodárstva je dlhodobým problémom, komunikovaným aj s Európskou komisiou, vyjadrujeme počudovanie nad skráteným pripomienkovým konaním. Zdôvodnenie uvedené na portáli považujeme za nedostatočné.

O

A

Súhlasíme s vyjadrením: že problematika cenovej politiky v oblasti vodného hospodárstva je dlhodobým problémom, komunikovaným aj s Európskou komisiou, avšak posledný dokument týkajúci sa implementácie čl. 9 RSV deklaruje nasledovné: 
Na rokovaní k RSV – ekonomika v rámci Spoločnej implementačnej stratégie, ktoré sa konalo v Liege v Belgicku (október 2010)  boli prijaté nasledovné závery:
Štúdie členských štátov sa zameriavajú na rôzne aspekty implementácie článku 9 RSV a zdôrazňujú širokú škálu otázok a problémov spojených s článkom 9 v jednotlivých členských štátoch. Pokiaľ ide o povinnosti článku 9 týkajúceho sa úhrady nákladov bolo opätovne potvrdené v diskusii, že 100% návratnosti nákladov nie je požadovaná za všetkých okolností. Bolo identifikované, že treba vysvetliť súčasné sadzby pre úhradu nákladov s cieľom zlepšiť transparentnosť.
Bola navrhnutá základná štruktúra budúcich prác, medzi ktoré patrí najmä: update pokynov, ktoré by riešili problémy s aktuálnymi metodickými pokynmi (napr. riešiť rozpory), a využívali by praktické skúsenosti z prvého plánovacieho cyklu.
Na základe záverov z uvedeného rokovania bude aj Slovenská republika postupovať v zmysle novo prijatých metodických nariadení, a bude spracovávať nové návrhy ekonomických nástrojov v cenovej politike vodného hospodárstva s podporou podrobnejších ekonomických analýz v zmysle plánovaných metodických pokynov EK.

MV SR

K Návrhu cenovej politiky v oblasti vodného hospodárstva ministerstvo vnútra SR 
 
1. Uverejnený predmet materiálu cez PPP MS SR hovorí o Návrhu cenovej politiky v oblasti životného prostredia, pričom samotný materiál má názov: „Návrh cenovej politiky v oblasti vodného hospodárstva“. Odporúčame chybu odstrániť. 
Pripomienka: O – ostatná 

2. V bode 5.2. – neregulované platby /str.12/- odporúčame opraviť názov „ Ministerstvo pôdohospodárstva, životného prostredia a regionálneho rozvoja SR“ na už v súčasnosti platný názov „Ministerstvo životného prostredia SR“, čím v celom materiály sa používaná legislatívna skratka – ministerstvo- nadobudne svoj správny význam vo vzťahu i k iným právnym predpisom platným v SR. 

Dôvod: korekcia v zmysle zákona č.372/2010 Z.z. ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. 
Pripomienka: O - ostatná

O

A

Text materiálu opravený